วันนี้พีของผมไปเล่นกับสุนัขแล้วมาล้างมือแล้วสบัดมาโดนหลังที่มีแผลแล้วมาโดนตา ผมพึ่งฉีดวัคซีนกระตุ้นพิษสุนัขบ้าไปวันที่30ก.ค. ผมต้องไปฉีดกระตุ้นอีกไหมครับ
สวัสดีค่ะ การล้างมือที่ไปสัมผัสกับสุนัข แล้วสะบัดน้ำที่ล้างมือแล้วนั้นมาโดนแผลและตา โอกาสในการติดเชื้อพิษสุนัขบ้านั้นถือว่าแทบไม่มี ดังนั้นจึงไม่มีความจำเป็นต้องไปฉีดวัคซีนป้องกันพิษสุนัขบ้า รวมถึงหากเพิ่งได้รับการฉีดวัคซีนกระตุ้นพิษสุนัขบ้าไปเมื่อ 30 ก.ค. 61 จึงยังไม่มีความจำเป็นใดๆ ที่ต้องไปฉีดวัคซีนเพิ่มอีกค่ะการฉีดวัคซีนบ่อยๆ อาจเกิดปฏิกิริยาเฉพาะที่ตรงบริเวณที่ฉีดได้มากขึ้นในการฉีดครั้งหลังๆ เช่น อาการปวด บวม แดง คัน เป็นตุ่มบริเวณที่ฉีด หรืออาจมีอาการทางร่างกาย อื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เป็นต้นดังนั้น หากไม่มีความจำเป็นต้องฉีด ก็ไม่ควรฉีดวัคซีนบ่อยเกินไปค่ะ